CELEX: 62005TA0437
Language: mt
Date: 2009-09-09 00:00:00
Title: Kawża T-437/05: Sentenza tal-Qorti tal-Prim’Istanza tad- 9 ta’ Settembru 2009 — Brink’s Security Luxembourg vs Il-Kummissjoni ( Kuntratti pubbliċi għal servizzi — Proċedura ta’ sejħa għal offerti Komunitarja — Sigurtà u sorveljanza ta’ bini tal-Kummissjoni fil-Lussemburgu — Ċaħda tal-offerta ta’ offerent — Trattament ugwali — Aċċess għad-dokumenti — Protezzjoni legali effettiva — Obbligu ta’ motivazzjoni — Trasferiment ta’ impriża — Rikors għad-danni )

24.10.2009   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 256/22
            
         Sentenza tal-Qorti tal-Prim’Istanza tad-9 ta’ Settembru 2009 — Brink’s Security Luxembourg vs Il-Kummissjoni
   (Kawża T-437/05) (1)
   
   (“Kuntratti pubbliċi għal servizzi - Proċedura ta’ sejħa għal offerti Komunitarja - Sigurtà u sorveljanza ta’ bini tal-Kummissjoni fil-Lussemburgu - Ċaħda tal-offerta ta’ offerent - Trattament ugwali - Aċċess għad-dokumenti - Protezzjoni legali effettiva - Obbligu ta’ motivazzjoni - Trasferiment ta’ impriża - Rikors għad-danni”)
   2009/C 256/39
   Lingwa tal-kawża: Il-Franċiż
   
      Partijiet
   
   
      Rikorrenti: Brink’s Security Luxembourg SA (Lussemburgu, il-Lussemburgu) (rappreżentanti: C. Point u G. Dauphin, avukati)
   
      Konvenuta: Il-Kummissjoni tal-Komunitajiet Ewropej (rappreżentanti: E. Manhaeve, M. Šimerdová u K. Mojzesowicz, aġenti, assistiti minn J. Stuyck, avukat)
   
      Intervenjenti insostenn tal-konvenuta: G4S Security Services SA, preċedentement Group 4 Falck — Société de surveillance et de securité SA (Lussemburgu, il-Lussemburgu) (rappreżentanti: M. Molitor, P. Lopes Da Silva, N. Cambonie u N. Bogelmann, avukati)
   
      Suġġett
   
   Minn naħa, talba għall-annullament tad-deċiżjoni tal-Kummissjoni tat-30 ta’ Novembru 2005 li tiċħad l-offerta magħmula mir-rikorrenti fil-kuntest tal-proċedura ta’ sejħa għall-offerti 16/2005/OIL (sigurtà u sorveljanza tal-bini), tad-deċiżjoni tal-Kummissjoni tat-30 ta’ Novembru 2005 li l-kuntratt jingħata lil offerent ieħor, ta’ allegata deċiżjoni impliċita tal-Kummissjoni li tiċħad li tirtira ż-żewġ deċiżjonijiet tagħha msemmija iktar ’il fuq, kif ukoll taż-żewġ ittri tal-Kummissjoni, tas-7 u tal-14 ta’ Diċembru 2005, li jirrispondu t-talbiet għal informazzjoni tar-rikorrenti u, min-naħa l-oħra, rikors għad-danni intiż sabiex jinkiseb kumpens għad-danni allegatament subiti mir-rikorrenti.
   
      Dispożittiv
   
   
               (1)
            
            
               Id-deċiżjoni tal-Kummissjoni tal-14 ta’ Diċembru 2005, li tiċħad it-talba għall-komunikazzjoni tal-kompożizzjoni tal-kumitat ta’ evalwazzjoni tas-sejħa għall-offerti 16/2005/OIL, hija annullata.
            
         
               (2)
            
            
               Il-kumplament tar-rikors għal annullament huwa miċħud.
            
         
               (3)
            
            
               Ir-rikors għad-danni huwa miċħud.
            
         
               (4)
            
            
               Brink’s Security Luxembourg SA għandha tbati, minbarra l-ispejjeż tagħha, nofs l-ispejjeż tal-Kummissjoni tal-Komunitajiet Ewropej u ta’ G4S Security Services SA, inklużi dawk relatati mal-proċedura għal miżuri provviżorji.
            
         
               (5)
            
            
               Il-Kummissjoni għandha tbati nofs l-ispejjeż tagħha.
            
         
               (6)
            
            
               G4S Security Services għandha tbati nofs l-ispejjeż tagħha.
            
         
      (1)  ĠU C 48, 25.02.2006.